**Кімге:** Бөкей ордасы аудандық ауыл шаруашылығы және кәсіпкерлік бөлімінің басшысы С.Ж.Хайруллинге

**Автордың аты-жөні және лауазымы:**

Тулепов Асхат Бауыржанович, Бөкей ордасы аудандық аумақтық инспекциясының бас маманы – өсімдіктерді қорғау және карантин жөніндегі мемлекеттік инспектор.

**Күні:** 15 қазан 2024 жыл.

**Аналитикалық жазба**

**Тақырыбы:** Регенерациялық жайылым

**Кілт сөздер:** Бөкей ордасы ауданы, жайылым, қуаңшылық

**Кіріспе:**

Соңғы кездері қуаншылық салдарынан, өрістің сапасы төмендеп, біз оған дайын болмадық. Әсіресе, Бөкей ордасы, Жәнібек, Казтало, Жаңақала аудандары. Соңғы жылдары қар мөлшерінің тиісті деңгейде жаумауы, жауын-шашын мөлшерінің аздығы, киік санының күрт өсуі жайылымдық жерлердің қуаңшылығына алып келді. Осығын байланысты ауыл шаруашылығы мақсатында пайдаланылатын жайылымдылық жерлердің 40% нашар жағдайда.Өсімдіктердің орташа өнімділігі гектарына 1,6 ц. Мемлекет те бұл мәселені күн тәртібінен түсірмейді, себебі елдің кірісін еселейтін басты сала – ауыл шаруашылығы.

Дүниежүзілік метеорологиялық ұйымдардың мәліметінше Қазақстан аумағында климаттық өзгеру процесі алдағы 20-30 жылда күшейе түседі. Елімізде қатты құрғақшылық жиі болып, жердің тозуына, шөлейттенуіне ықпал етеді деп болжануда. Қазірдің өзінде Қазақстан жерінің шамамен 70%-на құрғақшылық қаупі төніп тұр, ел халқының 4/1 бөлігі тозған жерде тұрады. Болжам бойынша, 2030-жылға қарай елімізде жайылымдардың өткізу қабілеті тағы да 10%-ға төмендейді. Негізгі себеп жер пайдаланушылардың жер заңнамасының негізгі талаптарын сақтамауы, жерді жалға алушының жер кодексінде қарастырылған міндеттемелері жалдау шарттарында көрсетілмеген.

**Негізгі бөлім:** Бөкей ордасы ауданының жалпы көлемі 1 921 445 га, оның ішінде жайылымдық жерлер - 875701 га, суармалары жерлер - 610744 га.      Санаттар бойынша жерлер бөлінісі:

      ауыл шаруашылығы мақсатындағы жерлер – 582234 га;

      елді мекен жерлері -142 686 га;

**Халықаралық тәжірибе:**Дүниежүзілік көшбасшы ет өндірушілер өрісті қоршап, шөпке демалып және қайта өсіп шығуына мүмкіндік береді екен. Сонымен қатар бұқаны бөліп, төлдеу мезгілін реттеп отрады екен. Үлкен көлемде жер қоршау, отбасылық фермерлер арасында өте аз.

Негізгі проблемалар:

1. **Шөлейттену және топырақтың деградациясы**: Жайылымдық жерлердің біртіндеп тозуы – ең өзекті мәселе. Шамадан тыс мал жаю, су тапшылығы және табиғи ресурстардың сарқылуы топырақтың құнарлылығын азайтады. Бұл жағдай мал шаруашылығының тиімділігін төмендетеді.
2. **Су ресурстарының жетіспеушілігі**: Ауданның климаты қуаң болғандықтан, судың жетіспеушілігі де үлкен проблема болып табылады. Өзен-көлдер саны аз, ал бар су көздері көбіне тұзды немесе маусымдық сипатқа ие.
3. **Жайылымдардың тиімсіз пайдаланылуы**: Жерлердің біркелкі бөлінбеуі немесе жеке меншікке өтуі салдарынан кейбір аймақтарда жерлер шамадан тыс пайдаланылады, ал басқа жерлерде жайылымдық мүмкіндіктер қолданылмайды.
4. **Экономикалық және инфрақұрылымдық шектеулер**: Ауыл шаруашылығының даму деңгейі төмен болуы мүмкін, өйткені заманауи технологиялар, суару жүйелері мен инфрақұрылымға қолжетімділік шектеулі. Бұл жерлерді тиімді игеруге кедергі келтіреді.
5. **Климаттың өзгеруі**: Соңғы жылдары климаттық өзгерістер, атап айтқанда, құрғақшылық, жайылымдық жерлерге кері әсерін тигізіп отыр. Бұл өсімдіктердің өнімділігіне, мал шаруашылығының жағдайына және жалпы экожүйеге әсер етеді.

**Ұсынымдар:**

* **Жайылымдарды басқару жүйелерін жетілдіру**: Ауыспалы жайылымдық жүйелерді енгізу арқылы жердің шамадан тыс тозуын болдырмау.
* **Су үнемдеу технологияларын дамыту**: Қуаңшылыққа бейім аймақтарда су үнемдеу технологияларын енгізу арқылы су тапшылығын азайту, жасанды суару технологиясын зерттеу.
* Бөкей Ордасы ауданының жайылымдық жерлерін тиімді пайдалану үшін осы проблемаларды кешенді шешу және жергілікті ауыл шаруашылығын дамытуға бағытталған ұзақ мерзімді стратегиялар қабылдау.

Нәтижесінде, қоршау арқылы шөпті демалтып және қайта өсуіне мүмкіндік береміз, төлдеу уақытын бекітіп, вакцинация, төл алу, бұзау айыру және соның айналасында жүретін жұмыстарды бір ыңғайға келтіріп қою арқылы өрістің құнарлығы жақсартып төлдің шығуын көбейтеміз.

**Қорытынды:** Бөкей Ордасы ауданының жайылымдық жерлерге қатысты мәселелері Қазақстанның басқа аймақтарындағы ауыл шаруашылығы проблемаларына ұқсас, бірақ кейбір ерекшеліктері де бар. Ауданның орналасқан жері шөлейт, жартылай шөлейт аймақтар қатарына жатады, бұл жердің климаттық және географиялық жағдайларына байланысты бірқатар қиындықтарды туындатады.

Пайдаланылған дереккөздер:

1. Бөкей ордасы ауданы бойынша 2023-2024 жылдарға арналған жайылымдарды басқару және оларды пайдалану жөніндегі жоспар - <https://adilet.zan.kz/kaz/docs/G23ZD00043M>
2. Қазақстан ұлттық телеарнасының «Цифрлық технологияларды қолданып жылқы бағады репортажы» - <https://qazaqstan.tv/index.php/news/128881/>
3. Аэроғарыш комитетінің «Жайылымдардың 40 пайызы өте нашар жағдайда» атты Азаттық рухы газетіне берген мақаласы -<https://azattyq-ruhy.kz/society/58491-zhaiylymdardyn-40-paiyzy-ote-nashar-zhagdaida-aerogarysh-komiteti>
4. Жайық пресс «Қазақстан жайылымдарының 87 %–дан астамы өте нашар жағдайда» мақаласы - https://zhaikpress.kz/kk/news/kazakstan-zhajylymdarynyn-87-dan-astamy-ote-nashar-zhagdajda/
5. «Регенеративный выпас скота» жобасы

<https://docs.google.com/presentation/d/e/2PACX-1vQ5lZOIkYYHqwdKLrFCQ6mn48cL6wVxIvbJAhYupxBTwpRzzsgvYhLa0k-Usmhcu8Upu0Sl7FA5dTig/pub?start=false&loop=false&delayms=3000&slide=id.p>